Oakdale neem met twee gholfspanne aan die Suid-Kaap Skole-gholfliga deel. Die skool beskik oor sy eie agtputjie-gholfbaan op die skoolterrein. Leerders oefen gereeld op die Riversdal-gholfbaan. Gholfspelers kry blootstelling tydens die jaarlikse FNB Classic Clash teen Marlow, asook die interskolekragmeting teen Boland Landbou. Hulle toer ook saam met die rugbyspanne na die Oos-Kaap vir hul kragmeting teen Hoërskool Framesby.